วิษณุ เผย เลือกตั้งซ่อมปากน้ำ หากอยู่ใน พ.ร.ก.ฉุกเฉิน ใช้โมเดลลำปาง
นายวิษณุ เครืองาม รองนายกฯ ชี้ เลือกตั้งซ่อม จ.สมุทรปราการ หากยังอยู่ในช่วง พ.ร.ก.ฉุกเฉิน จะใช้ โมเดลเลือกตั้งซ่อมที่ลำปาง แต่หากพ้นช่วง พ.ร.ก.ฉุกเฉินแล้ว ทุกอย่างก็ปกติวันที่ 2 ก.ค. ที่ทำเนียบรัฐบาล นายวิษณุ เครืองาม รองนายกรัฐมนตรี กล่าวถึงการเลือกตั้งซ่อม เขต 5 จ.สมุทรปราการ จะใช้โมเดลเหมือนกับการเลือกตั้งซ่อมที่เขต 4 จ.ลำปาง หรือไม่ ว่า ยังไม่ได้กำหนดวันเลือกตั้ง ซึ่งคณะกรรมการการเลือกตั้ง (กกต.) จะต้องแจ้งมา จากนั้นคณะรัฐมนตรี (ครม.) จะออกพระราชกฤษฎี (พ.ร.ฎ.) ให้มีการเลือกตั้งซ่อม คาดว่า จะเข้า ครม.วันที่ 8 ก.ค. ต่อจากนั้น กกต.จะไปกำหนดวันเลือกตั้ง และวันรับสมัคร โดยต้องจัดภายใน 45 วัน นับแต่วันที่ศาลฎีกามีคำพิพากษา ทีนี้ตนและรัฐบาลไม่รู้และยังไม่มีใครรู้ ว่า จะกำหนดวันเลือกตั้งซ่อมเมื่อไหร่ จะอยู่ในช่วงไหน หากอยู่ในช่วงเดือน ก.ค.ก็จะอยู่ในช่วงของการบังคับใช้พระราชกำหนดบริหารราชการในสถานการณ์ฉุกเฉิน หรือ พ.ร.ก.ฉุกเฉิน หากเลยไปก็ต้องดูว่า จะยังมี พ.ร.ก.ฉุกเฉิน อยู่หรือไม่ ซึ่งวิธีการจะทำแบบเลือกตั้งซ่อมลำปาง ทุกอย่างหรือไม่นั้น ขึ้นอยู่กับเหตุการณ์ว่า วันเลือกตั้งเป็นช่วงใด สมมติวันเลือกตั้งพ้นช่วงของการประกาศ พ.ร.ก.ฉุกเฉิน ความเข้มงวดก็จะลดลง รัฐไม่มีอำนาจไปเข้มงวดอะไร แต่หากอยู่ในช่วง พ.ร.ก.ฉุกเฉิน ก็จะทำเหมือนที่ลำปาง ซึ่งเขาคงมีการรายงานบทเรียนมาแล้วว่า เมื่อครั้งลำปาง ที่จัดเลือกตั้งท่ามกลางสถานการณ์โควิด-19 มีอะไรตึงไปหรือหย่อนไป อย่างไรก็ตาม การเลือกซ่อมใช้งบประมาณไม่เยอะ เพราะมีเขตเดียว ซึ่งมีงบและเตรียมไว้อยู่แล้ว
นายวิษณุ เครืองาม รองนายกฯ ชี้ เลือกตั้งซ่อม จ.สมุทรปราการ หากยังอยู่ในช่วง พ.ร.ก.ฉุกเฉิน จะใช้ โมเดลเลือกตั้งซ่อมที่ลำปาง แต่หากพ้นช่วง พ.ร.ก.ฉุกเฉินแล้ว ทุกอย่างก็ปกติ 
วิษณุ เครืองาม,เลือกตั้งซ่อมสมุทรปราการ,พ.ร.ก.ฉุกเฉิน,โมเดลลำปาง,กกต.,จัดเลือกตั้ง 45 วัน,ข่าวทั่วไป